Figura e Stalinit, debate në Gjeorgji
Historianët thonë se nën sundimin e Stalinit 700 mijë gjeorgjianë u vranë e u internuan.
Për 30 vjet, Josif Stalini sundoi Bashkimin Sovjetik me grusht të hekurt, duke vrarë deri në 20 milion njerëz me ekzekutime, dëbime dhe uri në masë. Por këtu në Gori, Iosif Dzhugashvili, ose Stalini, është djal i njohur në qytet. Në Bulevardin Stalin, muzeu Stalin i Gorit ruan kasollen e thjeshtë prej tulle, ku Stalini kaloi 4 vjetët e parë të jetës së tij. Stalini është pika më tërheqëse turistike në Gori, por dashuria e Gorit për Stalinin pësoi një goditje para 3 vjetësh. Nën orët e natës, qeveria pro-perëndimore e Mikheil Saakashvilit hoqi shtatore të madhe prej bronxi të Stalinit nga sheshi qëndror i Gorit. Zëri i Amerikës e gjeti statujën në një pikë industriale. Statuja 6 metërshe ishte hedhur në një hangar pa çati. Gigi Xidashli është admirues i Stalinit: Pas protestave dhe një peticioni, Bashkia e Gorit vendosi se statuja e Stalinit do të ngrihet përsëri. Statuja do të ngrihet në kopshtet e muzeut të Stalinit para ditëlindjes së tij më 21 dhjetor. Ketino Akhobadze ka punuar në këtë muze që prej vitit 1978: Por gjeorgjianë të tjerë shikojnë aspekte të tjera nga periudha e sundimit të Stalinit. Historianët thonë se 700 mijë gjeorgjianë vdiqën nën sundimin e Stalinit – u vranë, u dëbuan ose humbën jetën gjatë Luftës së Dytë Botërore. Analisti Alexander Rondeli thotë se pjesa më e madhe e familje së nënës së tij u vranë gjatë sundimit të Stalinit: Sipas një ankete të zhvilluar këtë vit, dy të tretat e gjeorgjianëve e cilësojnë Stalinin si “një udhëheqës të urtë”. Gjeorgjianët do të zgjedhin presidentin e ri në tetor. Përkrahësit e opozitës thonë se statujat e Stalinit po ngrihen kudo në vend. Me apo pa statujën e madhe, vizitorët e huaj thonë se ekspozitat e periudhës sovjetike në muzeun e Stalinit duket sikur janë ngrirë në atë kohë. Jorge Martin thotë se ka mbetur i zhgënjyer nga adhurimi i muzeut për Stalinin: Dhe pas zgjedhjeve, sfida e qeverisë së Gjeorgjisë do të jetë modernizimi i muzeut të Stalinit - për t’i dhënë hapësirë të barabartë edhe viktimave të tij.